Dylan Borlée

Dylan Borlée (født 1992) er en belgisk sprinter. Han konkurrerer hovedsakelig på 400 meter, og fikk sølv på 400 meter og gull på 4 x 400 meter ved EM i friidrett 2015 i Praha. 

Dylan er yngre bror av Olivia Borlée og tvillingene Kevin og Jonathan Borlée, som alle driver med friidrett. De trenes av sin far, Jacques Borlée, som også var friidrettsutøver, med sølv på 200 meter fra EM innendørs 1983.  

 Idrettskarriere 
2011
Borlée debuterte internasjonalt ved junior-VM i friidrett 2011. Der deltok han på Belgias stafettlag som kom på 6.-plass på 4 x 400 meter. 

2013
Ved U23-EM i friidrett 2013 fikk Belgia sølv på 4 x 400 meter, med Borlée på laget. Etter at han satte ny personlig rekord på 400 meter ved det belgiske mesterskapet i juli, der han fikk sølv bak som bror Kevin, ble han også tatt ut på stafettlaget til VM i friidrett 2013, sammen med sine to brødre. I finalen løp de på 3:01,02 og endte på 5.-plass. I september deltok han også ved Jeux de la Francophonie 2013, der han kom på 5.-plass på 400 meter og 2.-plass på 4 x 400 meter stafett. 

2014
Han var med på WS' lag som vant 4 x 200 meter stafett ved det belgiske mesterskapet innendørs 2014.Val.be - Belgisch Kampioenschap 4x200m Resultaten, besøkt 29. april 2015. Han mistet mye av 2014-sesongen på grunn av en ryggskade. Men, han deltok ved Lag-EM i friidrett 2014, der Belgia deltok i First League. Her vant Belgia 4 x 400 meter stafett, med Julien Watrin og alle tre Borlée-brødrene på laget. I 2014 ble det første IAAF World Relays arrangert på Bahamas. Her kom Belgia på 9.-plass på 4 x 400 meter stafett. 

2015
2015-sesongen startet godt for Borlée, med seier på 400 meter ved det belgiske mesteskapet innendørs.Val.be - Belgische Kampioenschappen Indoor Alle Categorieën Vrouwen en Mannen Topsporthal Gent Zaterdag 21 februari 2015, besøkt 29. april 2015. Deretter deltok han ved EM i friidrett innendørs 2015 i Praha. Her kom han på 2.-plass på 400 meter, etter å ha satt ny personlig rekord både i semifinalen (46,72) og i finalen (46,25). Pavel Maslák vant finalen, med ny mesterskapsrekord på 45,33. Han deltok også på 4 x 400 meter stafett, der Belgia vant med ny europarekord på 3:02,87.  

Han deltok ved IAAF World Relays 2015 i Nassau på Bahamas i mai, der Belgia kom på 3.-plass på 4 x 400 meter med ny belgisk rekord på 2:59,33. USA vant denne øvelsen, foran Bahamas. I juli kom han på 3.-plass på 400 meter ved det belgiske mesterskapet utendørs, bak sine brødre Jonathan og Kevin. Belgia forbedret den nasjonale rekorden på 4 x 400 meter ved VM i friidrett 2015, i innledningsheatet, der de løp på 2:59,28. I finalen løp de på 3:00,24, og kom med det på 5.-plass på 4 x 400 meter stafett.  

Olivia, Jonathan, Kevin og Dylan Borlée forlot klubben Royal White Star til fordel for Royal Racing Club Brussel (RRCB) i oktober 2015.HLN.be - Familie Borlée ruilt atletiekclub White Star voor Racing Brussel, besøkt 11. mars 2016. 

2016
Den 13. februar 2016 satte klubben deres, Racing Brussel, ny belgisk rekord på 4 x 200 meter stafett, med tiden 1:25,26, da de vant IFAM-stevnet i Gent. Laget bestod av Jonathan, Kevin og Dylan Borlée, samt franske Raymond Bang-Cuse, men tiden ble godkjent som belgisk rekord.Nieuwsblad.be - Broers Borlée lopen Belgisch record op indoormeeting in Gent, besøkt 11. mars 2016. Han deltok også på Belgias lag som kom på 6.-plass på 4 x 400 meter ved VM i friidrett innendørs 2016. 

Ved EM i friidrett 2016 i Amsterdam vant Belgia 4 x 400 meter stafett, med ny årsbestetid i Europa på 3:01,10. Laget bestod av alle tre brødrene Borlée, samt Julien Watrin.

2021
Han deltok på Belgias lag som kom på 4. plass på 4 × 400 meter under Sommer-OL 2020 i Tokyo. 

2022
Han representerte Belgia under VM i friidrett innendørs 2022, der han deltok på laget som vant gull på 4x400 stafett.

 Referanser 

 Eksterne lenker 

  Profil hos European Athletics
  Profil på All-Athletics.com 

Kategori:Personer fra Woluwe-Saint-Lambert
Kategori:Belgiske sprintere
Kategori:Verdensmestere i friidrett innendørs for Belgia
Kategori:Europamestere i friidrett for Belgia
Kategori:Europamestere i friidrett innendørs for Belgia
Kategori:Belgiske mestere i friidrett
Kategori:Deltakere for Belgia under VM i friidrett 2015
Kategori:Deltakere for Belgia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Belgia under EM i friidrett innendørs 2017
Kategori:Deltakere for Belgia under VM i friidrett 2017
Kategori:Deltakere for Belgia under VM i friidrett innendørs 2018
Kategori:Deltakere for Belgia under EM i friidrett 2018
Kategori:Deltakere for Belgia under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Belgia under EM i friidrett innendørs 2021
Kategori:Deltakere for Belgia under VM i friidrett innendørs 2022
Kategori:Deltakere for Belgia under VM i friidrett 2022
Kategori:Deltakere for Belgia under EM i friidrett 2022
Kategori:Deltakere for Belgia under EM i friidrett innendørs 2023
Kategori:Deltakere for Belgia under VM i friidrett 2023
Kategori:Deltakere for Belgia under VM i friidrett innendørs 2024
Kategori:Deltakere for Belgia under EM i friidrett 2024
Kategori:Deltakere for Belgia under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Belgia under VM i friidrett 2025